[ OKOZ: 1. 10.00.00.00 Tashqi iqtisodiy faoliyat. Bojxona ishi / 10.01.00.00 Tashqi iqtisodiy faoliyat sohasidagi umumiy qoidalar / 10.01.11.00 Savdo uylari, vakolatxonalar va boshqalar] [ TSZ: 1. Iqtisodiyot / Savdo va xizmatlar koʻrsatish] Oʻzbekiston Respublikasi Prezidentining Qarori “Oʻzbekiston-Turkmaniston” erkin savdo zonasini tashkil etish toʻgʻrisida Tashqi savdo infratuzilmasini rivojlantirish, eksport salohiyatini oshirish, xorijiy xaridorlar va mahalliy eksportchilar uchun qulay sharoitlar yaratish maqsadida: [ OKOZ: 1. 09.00.00.00 Tadbirkorlik va xoʻjalik faoliyati / 09.17.00.00 Savdo / 09.17.02.00 Savdo sohasini boshqarish; 2. 10.00.00.00 Tashqi iqtisodiy faoliyat. Bojxona ishi / 10.01.00.00 Tashqi iqtisodiy faoliyat sohasidagi umumiy qoidalar / 10.01.07.00 Maxsus iqtisodiy zonalar; 3. 11.00.00.00 Atrof tabiiy muhit va tabiiy resurslar / 11.03.00.00 Yerdan foydalanish va muhofaza qilish / 11.03.07.00 Yerlarning ayrim toifalari va turlarining huquqiy rejimi / 11.03.07.03 Sanoat, transport, aloqa va boshqa maqsadlarga moʻljallangan yerlar] 1. Vazirlar Mahkamasi, Investitsiyalar, sanoat va savdo vazirligi, Qishloq xoʻjaligi vazirligi, Iqtisodiyot va moliya vazirligi hamda Xorazm viloyati hokimligining: Xorazm viloyati Shovot tumanidagi ilovaga muvofiq sugʻoriladigan 3,1 gektar yer uchastkasini qishloq xoʻjaligiga moʻljallangan yerlar toifasidan sanoat, transport, aloqa, mudofaa va boshqa maqsadlarga moʻljallangan yerlar toifasiga oʻtkazish; LexUZ sharhi Qarang: Oʻzbekiston Respublikasining Yer kodeksi 9-moddasi . ushbu 3,1 gektar yer uchastkasida tovarlarni saqlash, saralash, sotish, transport va boshqa zamonaviy xizmatlar infratuzilmasini tashkil etish uchun “Oʻzbekiston-Turkmaniston” erkin savdo zonasini (keyingi oʻrinlarda — savdo zonasi) tashkil qilish; LexUZ sharhi Qarang: Oʻzbekiston Respublikasi “Maxsus iqtisodiy zonalar toʻgʻrisida”gi Qonunining 5-bandi . savdo zonasining faoliyat koʻrsatish muddatini keyinchalik uzaytirish imkoni bilan 30 yil etib belgilash toʻgʻrisidagi takliflariga rozilik berilsin. LexUZ sharhi Qarang: Oʻzbekiston Respublikasi “Maxsus iqtisodiy zonalar toʻgʻrisida”gi Qonunining 5-bobi (“Maxsus iqtisodiy zonani tashkil etish, uning faoliyat koʻrsatish muddatini uzaytirish, chegaralarini oʻzgartirish va uni tugatish tartibi”). 2. Savdo zonasi faoliyatini boshqarish vazifasi “Hazorasp” erkin iqtisodiy zonasi direksiyasi” davlat unitar korxonasiga (keyingi oʻrinlarda — Direksiya) yuklansin. LexUZ sharhi Qarang: Oʻzbekiston Respublikasi “Maxsus iqtisodiy zonalar toʻgʻrisida”gi Qonunining 7-bandi . Savdo zonasini tashkil qilish va uning faoliyatini yoʻlga qoʻyish bilan bogʻliq ishlarni amalga oshirish maqsadida Oʻzbekiston Respublikasining Bosh vaziri A.N. Aripov boshchiligida shtab tashkil etilsin. [ OKOZ: 1. 09.00.00.00 Tadbirkorlik va xoʻjalik faoliyati / 09.17.00.00 Savdo / 09.17.06.00 Chakana savdo (shuningdek, 03.11.01.02 ga qarang); 2. 09.00.00.00 Tadbirkorlik va xoʻjalik faoliyati / 09.19.00.00 Aholiga maishiy xizmat koʻrsatish / 09.19.02.00 Maishiy xizmat koʻrsatish sohasini boshqarish va nazorat. Isteʼmolchilar huquqini himoya qilish; 3. 10.00.00.00 Tashqi iqtisodiy faoliyat. Bojxona ishi / 10.01.00.00 Tashqi iqtisodiy faoliyat sohasidagi umumiy qoidalar / 10.01.07.00 Maxsus iqtisodiy zonalar; 4. 10.00.00.00 Tashqi iqtisodiy faoliyat. Bojxona ishi / 10.01.00.00 Tashqi iqtisodiy faoliyat sohasidagi umumiy qoidalar / 10.01.08.00 Tashqi iqtisodiy faoliyatni amalga oshirishda hisob-kitoblar] 3. Belgilab qoʻyilsinki: a) savdo zonasida: zamonaviy texnologiyalar asosida mahsulotlarni qabul qilish, saqlash va saralash xizmatlari koʻrsatiladi; “yagona darcha” va interaktiv mexanizmlar asosida bojxona, soliq, sertifikatlash, fitosanitariya, veterinariya, transport xizmatlari, mavjud infratuzilma va imkoniyatlarni oʻrgangan holda, bank va valyuta ayirboshlash, mobil aloqa hamda mijozlar uchun tibbiy, mehmonxona, avtotransport vositalariga texnik xizmat koʻrsatish va boshqa xizmatlar yoʻlga qoʻyiladi; LexUZ sharhi Qarang: Oʻzbekiston Respublikasi “Maxsus iqtisodiy zonalar toʻgʻrisida”gi Qonunining 24-modda ikkinchi qismining uchinchi xatoshisi . faqat Oʻzbekiston Respublikasi va Turkmaniston Respublikasida ishlab chiqarilgan mahsulotlar savdosi tashkil qilinadi; chakana savdo operatsiyalarini amalga oshirish huquqi berilgan “erkin bojxona zonasi” bojxona rejimi amal qiladi; LexUZ sharhi Qarang: Oʻzbekiston Respublikasi Vazirlar Mahkamasining 2003-yil 13-fevraldagi 75-son qarori bilan tasdiqlangan Oʻzbekiston Respublikasida chakana savdo qoidalari 3-bandining ikkinchi xatboshisi . Oʻzbekiston Respublikasi hududida boʻlgan xorijiy davlatlar fuqarolari va fuqaroligi boʻlmagan shaxslar harakatlanish hujjatlari asosida alohida nazorat oʻtkazish punkti orqali oʻtadi va ularning ortga qaytishiga faqat kirgan nazorat oʻtkazish punkti orqali ruxsat etiladi; LexUZ sharhi Qarang: Oʻzbekiston Respublikasining “Oʻzbekiston Respublikasining Davlat chegarasi toʻgʻrisida” Qonuni 4-moddasi toʻrtinchi xatboshisi , Oʻzbekiston Respublikasining “Oʻzbekiston Respublikasida chet el fuqarolarining va fuqaroligi boʻlmagan shaxslarning huquqiy holati toʻgʻrisida” Qonuni 32-moddasi . shaxslar, transport vositalari va yuklar erkin harakatlanadi; [ OKOZ: 1. 09.00.00.00 Tadbirkorlik va xoʻjalik faoliyati / 09.17.00.00 Savdo / 09.17.15.00 Mahsulot sifati xavfsizligi, belgilangan normalarga va savdo qoidalariga rioya etish ustidan nazorat; 2. 10.00.00.00 Tashqi iqtisodiy faoliyat. Bojxona ishi / 10.06.00.00 Bojxona ishi / 10.06.03.00 Bojxona rejimlari / 10.06.03.09 Erkin bojxona zonasi; 3. 10.00.00.00 Tashqi iqtisodiy faoliyat. Bojxona ishi / 10.07.00.00 Jismoniy shaxslar tomonidan bojxona chegarasi orqali valyuta, tovarlar va transport mahsulotlarini olib oʻtish; 4. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish] b) savdo zonasiga: mahsulotlar bojxona toʻlovlari toʻlanmasdan va iqtisodiy siyosat choralari qoʻllanmasdan olib kiriladi; mahsulotlar savdo zonasi ishtirokchilari tomonidan “erkin bojxona zonasi” bojxona rejimiga rasmiylashtirish orqali joylashtiriladi; LexUZ sharhi Qarang: Oʻzbekiston Respublikasi Bojxona kodeksining 25-moddasi . mahsulotlar yuridik va jismoniy shaxslar tomonidan Oʻzbekiston Respublikasi qonunchilik hujjatlarida belgilangan talablarga muvofiq olib kiriladi yoki olib chiqiladi; LexUZ sharhi Qarang: Oʻzbekiston Respublikasi Prezidentining 2021-yil 6-fevraldagi PQ-6240-son “Texnik jihatdan tartibga solish sohasida davlat boshqaruvini tubdan takomillashtirish toʻgʻrisida”gi qarori . Turkmaniston va ushbu davlat orqali tashrif buyuruvchi chet el fuqarolari uchun maxsus nazorat oʻtkazish punkti orqali vizasiz tartibda, shaxsni tasdiqlovchi hujjat orqali , 15 kun mobaynida hududda boʻlish va kirgan nazorat punkti orqali chiqish imkoniyati yoʻlga qoʻyiladi; [ OKOZ: 1. 11.00.00.00 Atrof tabiiy muhit va tabiiy resurslar / 11.03.00.00 Yerdan foydalanish va muhofaza qilish / 11.03.09.00 Yer uchastkasiga nisbatan huquqlarning vujudga kelishi / 11.03.09.03 Auksion va shartnomalar va boshqa bitimlarga asosan yerga boʻlgan huquqlarning paydo boʻlishi] v) Direksiya Xorazm viloyati hokimligi bilan birgalikda savdo zonasidagi bino va inshootlarni tadbirkorlik subyektlariga elektron onlayn auksion savdolari asosida ijaraga beradi. [ OKOZ: 1. 10.00.00.00 Tashqi iqtisodiy faoliyat. Bojxona ishi / 10.04.00.00 Milliy iqtisodni himoya qilish borasida davlatning chora-tadbirlari / 10.04.06.00 Kompensatsiya bojlari; 2. 11.00.00.00 Atrof tabiiy muhit va tabiiy resurslar / 11.03.00.00 Yerdan foydalanish va muhofaza qilish / 11.03.19.00 Buzilgan yer uchastkalarini rekultivatsiya qilish, ularning unumdorligini va yerlarning boshqa foydali xossalarini tiklash. Tuproqning hosildor qatlamini yer buzilishi bilan bogʻliq ishlarni bajarishda tuproqning unumdor qatlamlarini olish, ulardan foydalanish va saqlash] 4. Belgilansinki, ushbu qarorga asosan qishloq xoʻjaligiga moʻljallangan yer uchastkalarining yer fondi toifasi oʻzgartirilishi bilan bogʻliq qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash boʻyicha kompensatsiya toʻlovlari undirilmaydi. 5. Xorazm viloyati hokimligi Kadastr agentligi va Qishloq xoʻjaligi vazirligi bilan birgalikda qishloq xoʻjaligiga moʻljallangan yer uchastkalari qisqarib ketishining oldini olish maqsadida 2024-yil 1-iyulga qadar tegishlicha ushbu qaror bilan yer fondi toifasi oʻzgartirilayotgan sugʻoriladigan yer uchastkalari maydonining besh baravari miqdorida yangi yerlar oʻzlashtirilishini va sugʻoriladigan yerlar toifasiga oʻtkazilishini taʼminlasin. [ OKOZ: 1. 05.00.00.00 Mehnat va aholining bandligi toʻgʻrisidagi qonunchilik / 05.04.00.00 Kafolatlar va kompensatsiyalar / 05.04.14.00 Kafolatlar va kompensatsiya toʻlovlarini moliyalashtirish; 2. 10.00.00.00 Tashqi iqtisodiy faoliyat. Bojxona ishi / 10.04.00.00 Milliy iqtisodni himoya qilish borasida davlatning chora-tadbirlari / 10.04.03.00 Eksportni qullab-quvvatlash] 6. Investitsiyalar, sanoat va savdo vazirligi savdo zonasining bosh rejasi va unda joylashtiriladigan obyektlarning loyiha-smeta hujjatlarini ishlab chiqish hamda qurilishi bilan bogʻliq barcha xarajatlarni moliyalashtirish uchun Eksportni qoʻllab-quvvatlash jamgʻarmasi hisobidan Direksiyaga 3 yillik imtiyozli davr bilan 10 yil muddatga zarur mablagʻlarni ajratsin. Bunda, Eksportni qoʻllab-quvvatlash jamgʻarmasi hisobidan ajratiladigan mablagʻlar savdo zonasidagi obyektlarni ijaraga berish, sotish hamda Xorazm viloyati mahalliy budjetining qoʻshimcha manbalari hisobidan qaytariladi. 7. Avtomobil yoʻllari qoʻmitasi, “Hududiy elektr tarmoqlari” AJ, “Hududgaztaʼminot” AJ, “Oʻzbektelekom” AK, “Oʻzsuvtaʼminot” AJ Xorazm viloyati hokimligi bilan birgalikda muhandislik-kommunikatsiya va yoʻl infratuzilmasi bilan taʼminlanishi lozim boʻlgan obyektlarning tasdiqlangan roʻyxati asosida 2024-yil 1-mayga qadar savdo zonasi hududida ishga tushiriladigan obyektlarning loyiha hujjatlarini ishlab chiqsin va belgilangan tartibda kelishish ishlarini yakunlasin. 8. Direksiya va Xorazm viloyati hokimligi Qurilish va uy-joy kommunal xoʻjaligi vazirligi bilan birgalikda bir oy muddatda savdo zonasining bosh rejasi hamda ikki oy muddatda savdo zonasida joylashtiriladigan obyektlarning loyiha-smeta hujjatlari ishlab chiqilishini taʼminlasin. Bunda: Xorazm viloyati hokimligi huzuridagi “Yagona buyurtmachi xizmati” injiniring kompaniyasi savdo zonasining bosh rejasini hamda quriladigan bino va inshootlarning loyiha-smeta hujjatlarini ishlab chiqish va qurish boʻyicha buyurtmachi etib belgilansin; bosh reja va quriladigan bino va inshootlarning loyiha-smeta hujjatlarini ishlab chiqish boʻyicha loyiha tashkiloti hamda pudrat tashkiloti belgilangan tartibda tanlov (tender) savdolariga asosan aniqlansin. LexUZ sharhi Qarang: Oʻzbekiston Respublikasining “Davlat xaridlari toʻgʻrisida”gi Qonuni . [ OKOZ: 1. 09.00.00.00 Tadbirkorlik va xoʻjalik faoliyati / 09.12.00.00 Qurilish / 09.12.12.00 Boshqa obyektlar qurilishi; 2. 09.00.00.00 Tadbirkorlik va xoʻjalik faoliyati / 09.13.00.00 Shaharsozlik va arxitektura / 09.13.04.00 Muhandislik va transport inshootlari va kommunikatsiyalari tizimi.Obodonlashtirish. Koʻkalamzorlashtirish] 9. Xorazm viloyati hokimligi Iqtisodiyot va moliya vazirligi, Investitsiyalar, sanoat va savdo vazirligi, Raqamli texnologiyalar vazirligi, Avtomobil yoʻllari qoʻmitasi, “Hududiy elektr tarmoqlari” AJ, “Hududgaztaʼminot” AJ hamda “Oʻzsuvtaʼminot” AJ bilan birgalikda bir oy muddatda savdo zonasining 2024-2025-yillarda muhandislik-kommunikatsiya va yoʻl infratuzilmasi bilan taʼminlanishi lozim boʻlgan obyektlarining manzilli dasturlarini savdo zonasining tasdiqlangan bosh rejasiga asosan shakllantirsin va tasdiqlash uchun Vazirlar Mahkamasiga kiritsin. Bunda: savdo zonasining tashqi muhandislik-kommunikatsiya tarmoqlarini qurish ishlarini moliyalashtirish Oʻzbekiston Respublikasi Prezidentining 2020-yil 18-dekabrdagi “Hududlarda muhandislik-kommunikatsiya infratuzilmasini yanada rivojlantirish chora-tadbirlari toʻgʻrisida”gi PQ-4929-son qaroriga ; savdo zonasining tashqi muhandislik-kommunikatsiya tarmoqlarini qurish-taʼmirlash ishlari boʻyicha buyurtmachi vazifasini belgilash Oʻzbekiston Respublikasi Prezidentining 2021-yil 30-apreldagi “Maxsus iqtisodiy va kichik sanoat zonalari muhandislik-kommunikatsiya infratuzilmasini yanada rivojlantirish chora-tadbirlari toʻgʻrisida”gi PQ-5101-son qaroriga muvofiq amalga oshirilishi belgilab qoʻyilsin. [ OKOZ: 1. 16.00.00.00 Xavfsizlik va huquq tartibot muhofazasi / 16.03.00.00 Davlat xavfsizligi / 16.03.05.00 Davlat tomonidan qoʻriqlanadigan obyektlarning xavfsizligini taʼminlash; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.02.00 Jamoat tartibi muhofazasi. Huquqbuzarliklar profilaktikasi] 10. Milliy gvardiya Ichki ishlar vazirligi, Davlat xavfsizlik xizmati Chegara qoʻshinlari, Iqtisodiyot va moliya vazirligi hamda Bojxona qoʻmitasi bilan birgalikda bir oy muddatda savdo zonasi hududini qoʻriqlash, jamoat tartibini saqlash hamda chegara va bojxona rasmiylashtiruvini amalga oshirish uchun talab etiladigan shaxsiy tarkib shtat birligini belgilash, uni moddiy-texnik jihatdan taʼminlash boʻyicha Vazirlar Mahkamasiga taklif kiritsin. 11. Investitsiyalar, sanoat va savdo vazirligi Xorazm viloyati hokimligi hamda manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 12. Mazkur qarorning ijrosini samarali tashkil qilishga masʼul va shaxsiy javobgar etib Oʻzbekiston Respublikasi Bosh vazirining oʻrinbosari J.A. Xodjayev hamda Xorazm viloyati hokimi J.R. Raximov belgilansin. Qaror ijrosi uchun masʼul idoralar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. Oʻzbekiston Respublikasi Prezidenti Sh. MIRZIYOYEV Toshkent sh., 2024-yil 28-fevral, PQ-90-son Oʻzbekiston Respublikasi Prezidentining 2024-yil 28-fevraldagi PQ-90-son qaroriga ILOVA Xorazm viloyatining Shovot tumanidagi qishloq xoʻjaligiga moʻljallangan yerlar toifasidan sanoat, transport, aloqa, mudofaa va boshqa maqsadlarga moʻljallangan yerlar toifasiga oʻtkaziladigan yer maydonlari ROʻYXATI Hudud nomi Yerdan foydalanuvchi nomi Kontur raqami Jami yer maydoni, ga Shundan Tuproq bonitet bali sugʻoriladigan yerlar (ga) boshqa yerlar, (ga) “Mahtumquli” MFY hududi Tuman hokimligi zaxirasidagi yerlar 192q 0,2 0,2 61,6 193q 1,2 0,56 0,64 61,6 194q 1,7 1,7 61,6 Jami 3,1 2,46 0,64 (Qonunchilik maʼlumotlari milliy bazasi, 28.02.2024-y., 07/24/90/0164-son)